Kuulo Kutsar

Kuulo Kutsar (sündinud 26. novembril 1939 Tallinnas) on eesti epidemioloog. Kuulo Kutsar lõpetas 1958. aastal Tallinna 21. Keskkooli. 1965. aastal lõpetas Tartu Riikliku Ülikooli arstiteaduskonna, aastatel 1966–1969 õppis Tartu Riikliku Ülikooli aspirantuuris. 1972. aastal kaitses ta meditsiinikandidaadi kraadi. Aastatel 1973–1992 töötas Kuulo Kutsar Tallinna Pedagoogilises Instituudis õppejõuna (1978. aastast meditsiinilis-bioloogiliste distsipliinide kateedri dotsent, 1985–1990 kateedri juhataja). Aastatel 1993–1994 oli ta Eesti Riigikaitse Akadeemias meditsiiniõppetooli juhataja-dotsent. Aastatel 1994–1997 oli ta Kaitsejõudude Peastaabi tervishoiuosakonna tervisekaitse jaoskonna ülem ja kaitseväe peaarst. Põhitöö kõrvalt töötas Kuulo Kutsar aastatel 1974–1988 viroloogina Vabariiklikus Sanitaarepidemioloogia jaamas ja Tallinna Merimetsa haiglas ning olnud arstiteadusliku ajakirja Eesti Arst teadustoimetajana. Aastatel 1998–2013 oli ta rahvusvahelise epidemioloogia ajakirja EPINORTH peatoimetaja. 1997. aasta oktoobris sai Kuulo Kutsarist Terviskaitseinspektsiooni peadirektori asetäitja. Sellest ajast algas karjäär riigi nakkushaiguste ennetamisel ja tõrjel. Aastatel 1998–1999 oli Kutsar Tervisekaitseinspektsiooni peadirektor, 2000. aastast epidemioloogianõunik ja 2002. aastast juba kui riigi peaepidemioloog. Selles ametis jätkas ta ka 2010. aastal, kui Tervishoiuamet, Tervisekaitseinspektsioon ja Kemikaalide Teabekeskus liideti Terviseametiks. 2018. aasta lõpus läks Kuulo Kutsar pensionile. Ta on Haiguste Ennetamise ja Kontrolli Euroopa Keskuse Nõunike Foorumi liige. Ta on Maailma Terviseorganisatsiooni eksperdina käinud missioonidel Kesk-Aasias, Põhja- ja Taga-Kaukaasias, Kosovos ja Venemaal. 1990. aastatel sai Kuulo Kutsar ettevalmistuse katastroofi-, ennetava ja sõjameditsiini alal ning osales kompaniiarstina ÜRO rahuvalvemissioonil UNIFIL Lõuna-Liibanonis Norra rahuvalvekompanii. Ta on Eesti Punase Risti juhatuse liige. Ta on kirjutanud tervishoiu- ja meditsiinialaseid õpikuid ja õppematerjale. Samuti on ta avaldanud palju artikleid ajakirjanduses ja andnud tervishoiu- ja epidemioloogiaalaseid eksperdikommentaare meedias. Kuulo Kutsar on avaldanud kuus tervisealast lasteraamatut, millest tuntuimad on Mõmmikute pere lood "Mõmmikute arstilkäik", "Mõmmikute telerihaigus", "Mõmmikud hambaarsti juures" ja lugu sellest, kuidas Mõmmikute pere linavästrikupoissi ravis. Kuulo Kutsar on tulnud Tartu meistriks laskmises, võitnud medaleid Eesti üliõpilaste meistrivõistlustel maadluses ja Balti riikide üliõpilaste meistrivõistlustel poksis. Ta on olnud ka Tallinna Pedagoogikaülikooli spordiklubi juhatuse liige. Nakkushaigused. Tallinn: Eesti NSV Kõrgema ja Keskerihariduse Ministeerium, 1976 Nakkushaigete põetamine: õppematerjal. Tallinn: Tallinna Pedagoogiline Instituut, 1978 Füsioloogia üldised seaduspärasused: õppematerjal. Tallinn: Tallinna Pedagoogiline Instituut, 1979 Kesknärvisüsteemi füsioloogia: õppematerjal. Tallinn: Tallinna Pedagoogiline Instituut, 1979 Karantiinhaigused: õppematerjal. Tallinn: Tallinna Pedagoogiline Instituut, 1982 Suguhaigused: õppematerjal. Tallinn: Tallinna Pedagoogiline Instituut, 1982 Antropozoonoossed nakkushaigused: õppematerjal. Tallinn: Tallinna Pedagoogiline Instituut, 1983 Epidemioloogia alused: õppematerjal. Tallinn: Tallinna Pedagoogiline Instituut, 1984 Lühinägevus ja kehaline treening. Tallinn: Tallinna Pedagoogiline Instituut, 1990 Hingamine ja kehaline treening. Tallinn: Tallinna Pedagoogikaülikool, 1992 Radioaktiivse kiirguse bioloogiline toime ja kiirguskahjustused. Tallinn: Eesti Riigikaitse Akadeemia, 1993 Esmaabi aabits. Tallinn: Valgus, 1994 AIDS ja suguhaigused. Tallinn: Eesti Riigikaitse Akadeemia, 1994 Bioloogilised ründevahendid. Tallinn: Eesti Riigikaitse Akadeemia, 1994 HIV-nakkus ja AIDS. Tallinn: Anti-Aids, 1994 Tulirelvahaavad. Tallinn: Eesti Riigikaitse Akadeemia, 1994 Esmaabi psüühilise stressiseisundi korral. Tallinn: Eesti Riigikaitse Akadeemia, 1995 Õnnetused ja esmaabi. Tallinn: Valgus, 1998 Immuniseerimise alused. Tallinn: Lege Artis, 2003 Mõmmikud hambaarsti juures. Tallinn: Ilo, 2007 Mõmmikupere ravib linavästrikupoissi. Tallinn: Ilo, 2007 Mõmmikute arstilkäik. Tallinn: Ilo, 2007 Mõmmikute telerihaigus. Tallinn: Ilo, 2008 Lapsevanemale vaktsineerimisest. Tallinn: Pegasus, 2012 Puugid ja puugihaigused. Tallinn: Pegasus, 2013 Vaktsiinid ja vaktsineerimine: vaktsineerija käsiraamat. Tallinn: Sotsiaalministeerium, 2013 Mina oskan aidata: esmaabijutud lastele. Tallinn: Koolibri, 2015 Terve laps: käsiraamat nakkushaiguste vältimiseks. Tallinn: Koolibri, 2015 1994 Nukitsa konkursi laureaat, 3. koht kirjanike kategoorias ("Mõmmikute arstilkäik") 2006 Eesti Punase Risti III klassi teenetemärk Eesti spordi biograafiline leksikon. Kutsar, Kuulo Rõuk, Paula. Terviseamet saadab erru kauaaegse epidemioloogianõuniku Kuulo Kutsari. Postimees, 13. detsember 2018. Diplomaatia. Kuulo Kutsar Inforegister. Kuulo Kutsar[alaline kõdulink] Eesti riiklike teenetemärkide kavaleride andmebaas presidendi kantselei kodulehel (president.ee).